**Erasmus + 2014. Partnerstvo škola**

U prosincu 2013. u našoj školi održano je predavanje i prezentacija na temu natječaja za projekte Erasmus +. Predavanje su održali gosp. Boris Vampula iz Agencije za mobilnost i programe EU, Pedagoški savjetnik Alexis Messmer kao predstavnik Francuske ambasade u Zagrebu i gospođa Renata Ozorlić Dominić iz Agencije za odgoj i obrazovanje. Predavanje je nastavak i poticanje daljnje suradnje s profesorima i školama u Francuskoj kao i drugim zemljama.

Cilj ovog predavanja bio je upoznati sve zainteresirane s mogućnostima koje nudi agencija za mobilnost i fondove EU, načinima kako se prijaviti na natječaj za projekt te ostalim važnim informacijama za sve aktivnosti koje su vezane uz Erasmus +.

Gospodin Boris Vampula govorio je o prijavnoj dokumentaciji i ciljevima ovog natječaja. Gospodin Alexis Messmer je ponudio pomoć i vodstvo Francuske ambasade u prijavi na natječaj. Gospođa Renata Ozorlić Dominić održala je radionicu na kojoj su profesori sudionici ovog skupa birali moguće teme za jedan međunarodni projekt, određivali ciljeve i planirali aktivnosti za postizanje tih ciljeva.

Tomislava Kraljić, prof.